Document ID: /fineweb-2-swissfilter-quality_10-filterrobots/filtered/01308.jsonl.gz/1272

Sociale
Remzije SherifiAktiviste
Shqiptarja nga Gjilani e ka fituar këtë çmim nga organizatat dhe shoqatat britanike për të drejtat e grave dhe emigrantëve.
Me këtë çmim është nderuar puna dhe përpjekjet e saj për integrimin e grave dhe vajzave të reja emigrante në Britaninë e Madhe.
Jo vetëm kaq, 57-vjeçarja u nderua edhe për punën e saj vullnetare me shoqatën “Maryhill Integration”, me qendër në Glasgow të Skocisë.
Çmimi iu dorëzua në një ceremoni në Londër, me pjesëmarrjen e aktivisteve të shoqatave më të njohura të të drejtave të grave dhe vajzave emigrante në Britaninë e Madhe, për përkushtimin në integrimin e kësaj shtrese në shoqërinë britanike.
Remzija kishte braktisur si refugjate vendlindjen në vitin 1999 për shkak të luftës, duke u vendosur në një kamp për refugjatë në Maqedoni, prej nga pas një periudhe bashkë me familjen emigroi drejt Skocisë.
Me këtë çmim në Britaninë e Madhe nderohen gratë që gjejnë forcën të rindërtojnë jetën e tyre në këtë vend pas luftërave dhe persekutimit në vendlindje.
Rema me këtë rast tha se ishte befasuar me vendimin dhe nuk e kishte pritur këtë çmim. “Ka aq shumë gra në gjithë Mbretërinë e Bashkuar, të cilat bëjnë punë shumë më të mirë se unë”, tha shqiptarja nga Kosova.
Gjilanasja e emigruar në Britani ishte një nga gazetaret e para femra në Kosovë.
Ajo tashmë është vullnetare me “Zërin e Emigrantëve”, një gazetë dedikuar emigrantëtve në Britani të Madhe.
Për këtë vit Remzie Sherifi do të ndajë çmimin “Gruaja Emigrante e Vitit” me kamerunasen Constance Nzeneu, një juriste që braktisi vendlindjen e saj në vitin 2005, për t’i shpëtuar një martese të detyruar.
Ngjarja e çmimit përkon edhe me Ditën Ndërkombëtare të Gruas.
“The Migrant and Refugee Woman of the Year Awards” ishte organizuar këtë vit nga Forumi “Gratë për gratë refugjate”, Rrjeti për të drejtat e emigrantëve, Rosa, fondi i Britanisë së Madhe për gratë dhe vajzat, Oxfam dhe EQUALS.
16.03.2013
Biografi e shkurt
- Emri MbiemriRemzije Sherifi
- Prejardhja:Gjilan-Kosovë
- Vendi ku vepron:Glasgow-Britani
- Profesioni:Aktiviste
E-Diaspora
- Kosovari punon 2 vjet në Gjermani me dokumente false bullgare: Ja si e zbulojnë Ai kishte rënë në kontakt me një njeri të panjohur, i cili, kundrejt 850 eurove i...
- Kosovare Asllani: Kosova vend i vogël, por njerëz të fuqishëm "Vend i vogël, por njerëz të fuqishëm😉”, ka shkruar Asllani në instagram...
- Blen tabelat e veturës, ashtu siç e ka ditëlindjen, kushtojnë 1770 franga Amir Kosumi që jeton në Zvicër ka blerë tabelat e vetura, ashtu siç e ka ditëlindjen,...
Jeta në Zvicër
- Leuthard: Gratë në qeveri, më të guximshme se burrat Ajo ka thënë se Këshilli Federal (qeveria e vendit) në kohën kur ka pasur një shumicë...
- Interlaken me shenja të veçanta në komunikacion Drejtim personal në vend të sinjalizimit zyrtar. Shenjat e komunikacionit të Policisë së qytetit në Interlaken...
- Padi penale ndaj kritikueses së islamit në Zvicër Kritikuesja më e njohur e islamit në Zvicër, Saida Keller-Messahli tani ka një vepër penale në...